Наталля Віктараўна Даўгяла

Наталля Віктараўна Даўгяла (нар. у  годзе) — беларускі гісторык, педагог, кандыдат гістарычных навук.

 Біяграфічныя звесткі 
Скончыла ў 2000 годзе гісторыка-філалагічны факультэт Полацкага дзяржаўнага ўніверсітэта па спецыяльнасці «Гісторыя», атрымаўшы дыплом з адзнакай. У 2008—2012 гадах навучалася ў аспірантуры Магілёўскага дзяржаўнага ўніверсітэта імя А. А. Куляшова.

Дысертацыю на саісканне вучонай ступені кандыдата гістарычных навук па спецыяльнасці «Айчынная гісторыя» абараніла 18 мая 2016 года ў Інстытуце гісторыі Нацыянальнай акадэміі навук Беларусі. Тэма дысертацыі: «Канфесійная палітыка ў Беларускай ССР у 1921—1939 гг.». Навуковы кіраўнік — Ігар Аляксандравіч Марзалюк.

З часу заканчэння ўніверсітэта ў 2000 годзе і па сёняшні дзень працуе ў Полацкім дзяржаўным універсітэце: з’яўлялася выкладчыкам, старэйшым выкладчыкам, дацэнтам кафедры сацыяльна-гуманітарных дысцыплін. Займае пасаду загадчыка кафедры тэхналогіі і методыкі выкладання гуманітарнага факультэта Полацкага дзяржаўнага ўніверсітэта.

 Навуковая дзейнасць 
Займаецца вывучэннем пытанняў канфесіянальнай гісторыя Беларусі, канфесіянальнай палітыкі савецкай улады ў БССР, царкоўнай гісторыі і гісторыі рэлігійна-канфесійных адносін на беларускіх землях у першай палове ХХ стагоддзя, пытанняў спецыфікі ўзаемадзеяння савецкай дзяржавы і веруючых і інш. Вывучае гісторыю праваслаўя на Беларусі, гісторыю манаскіх супольнасцяў і іх дзейнасць на тэрыторыі Беларусі. Даследуе гісторыю асобных храмаў і манастыроў, страчаныя архітэктурныя аб’екты сакральнай гісторыі Полацка і Паўночнай Беларусі і інш.

 Узнагароды і прэміі 
 2008 — ганаровая грамата Наваполацкага гарадскога савета дэпутатаў і Наваполацкага гарадскога выканаўчага камітэта
 2010 — нагрудны памятны знак Полацкага дзяржаўнага ўніверсітэта «За ўклад у патрыятычнае выхаванне моладзі»
 2017 — грамата Міністэрства адукацыі Рэспублікі Беларусь

 Бібліяграфія 

 Выбраныя навуковыя артыкулы 
 Межконфессиональные отношения в БССР в 20-х годах ХХ века / Н. В. Довгяло // Веснік Брэсцкага універсітэта. — 2010. — № 1. — С. 11-17.
 Законодательные основы политики БССР в области религии в 1924―1939 годах / Н. В. Довгяло // Веснік Полацкага дзяржаўнага ўніверсітэта. — 2012. ― № 1. ― С. 77―81.
 Влияние государственной власти на внутрицерковные процессы в Русской Православной Церкви в БССР в 1924―1939 годы / Н. В. Довгяло // Веснік Полацкага дзяржаўнага ўніверсітэта. — 2015. ― № 1. ― С. 102―108.
 Меры экономического воздействия на конфессии в БССР в 1921―1939 гг. / Н. В. Довгяло // Веснік Полацкага дзяржаўнага ўніверсітэта. — 2018. ― № 1. ― С. 39―43.
 Массовые выступления верующих против антирелигиозной политики государства в БССР в 1928―1930 гг. / Н. В. Довгяло // Веснік Полацкага дзяржаўнага ўніверсітэта. — 2020. ― № 1. ― С. 51―54.

 Вучэбна-металычныя выданні 
 Политология: учеб.-метод. компл. / Н. В. Довгяло, Ю. А. Авчинникова. — Новополоцк: ПГУ, 2010. — 162 с.

 Спасылкі 
 Біяграфія на сайце Полацкага дзяржаўнага ўніверсітэта 
 Профіль аўтара ў Google Scholar
 Профіль аўтара ў eLIBRARY.RU

Катэгорыя:Выпускнікі Полацкага дзяржаўнага ўніверсітэта
Катэгорыя:Выкладчыкі Полацкага дзяржаўнага ўніверсітэта
Катэгорыя:Выпускнікі гісторыка-філалагічнага факультэта ПДУ
Катэгорыя:Гісторыкі Беларусі
Катэгорыя:Кандыдаты гістарычных навук